CELEX: 52011PC0365
Language: mt
Date: 2011-06-22
Title: Proposal for a COUNCIL DECISION on the position to be taken by the European Union in the EEA Joint Committeeconcerning an amendment to Protocol 31 to the EEA Agreement, on cooperation in specific fields outside the four freedoms.

|

52011PC0365

	MEMORANDUM TA’ SPJEGAZZJONI1. KUNTEST TAL-PROPOSTASabiex tiġi żgurata s-sigurtà legali meħtieġa u l-omoġeneità tas-Suq Intern, il-Kumitat Konġunt taż-ŻEE għandu jintegra l-leġislazzjoni relevanti kollha tal-Komunità fil-Ftehim ŻEE malajr kemm jista’ jkun wara l-adozzjoni tagħha u għandu jippermetti wkoll li l-parteċipazzjoni tal-Istati ŻEE EFTA fl-azzjonijiet jew il-programmi.2. RIŻULTATI TAL-KONSULTAZZJONIJIET MAL-PARTIJIET INTERESSATI U L-VALUTAZZJONIJIET TAL-IMPATTL-abbozz tad-Deċiżjoni tal-Ftehim Konġunt taż-ŻEE (anness mal-proposta ta’ Deċiżjoni tal-Kunsill) huwa mmirat biex jemenda l-Protokoll 31 tal-Ftehim ŻEEdwar kooperazzjoni f’oqsma speċifiċi li ma jaqgħux taħt l-erba’ libertajiet sabiex tkompli l-parteċipazzjoni tal-Istati ŻEE EFTA f’azzjonijiet tal-UE ffinanzjati mill-Baġit Ġenerali tal-Unjoni fir-rigward tal-implimentazzjoni, l-operat u l-iżvilupp tas-Suq Intern.3. ELEMENTI LEGALI TAL-PROPOSTAL-Artikolu 1(3) tar-Regolament tal-Kunsill (KE) Nru 2894/94 dwar l-arranġamenti għall-implimentazzjoni tal-Ftehim taż-ŻEE jipprevedi li l-Kunsill jistabbilixxi l-pożizzjoni li għandha tiġi adottata f'isem l-Unjoni għal Deċiżjonijiet bħal dawn fuq proposta mill-Kummissjoni.Il-Kummissjoni tissottometti l-Abbozz tad-Deċiżjoni tal-Kumitat Konġunt taż-ŻEE għal addozzjoni mill-Kunsill bħala l-pożizzjoni tal-Unjoni. Il-Kummissjoni tittama li tkun tista' tippreżentah fil-Kumitat Konġunt taż-ŻEE mill-aktar fis possibbli.2011/0159 (NLE)Proposta għalDEĊIŻJONI TAL-KUNSILLdwar il-pożizzjoni li għandha tittieħed mill-Unjoni Ewropea fil-Kumitat Konġunt taż-ŻEE li temenda l-Protokoll 31 tal-Ftehim taż-ŻEE dwar il-kooperazzjoni f'oqsma speċifiċi li ma jaqgħux taħt l-erba' libertajietIL-KUNSILL TAL-UNJONI EWROPEA,Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 114 u 218 (9) tiegħu,Wara li kkunsidra r-Regolament tal-Kunsill (KE) Nru 2894/94 tat-28 ta' Novembru 1994 dwar l-arranġamenti għall-implimentazzjoni tal-Ftehim dwar iż-Żona Ekonomika Ewropea[1], u b'mod partikolari l-Artikolu 1(3) tiegħu,Wara li kkunsidraw il-proposta mill-Kummissjoni Ewropea,Billi:(1) Il-Protokoll 31 mal-Ftehim dwar iż-Żona Ekonomika Ewropea, (minn issa 'l quddiem imsejjaħ "il-Ftehim taż-ŻEE") fih dispożizzjonijiet speċifiċi u arranġamenti rigward il-kooperazzjoni f’oqsma speċifiċi li li ma jaqgħux taħt l-erba' libertajiet.(2) Huwa xieraq li l-kooperazzjoni bejn il-Partijiet Kontraenti tal-Ftehim dwar azzjonijiiet tal-Unjoni ffinanzjati mill-Baġit Ġenerali tal-Unjoni fir-rigward tal-implimentazzjoni, l-operat u l-iżvilupp tas-suq Intern, għandha titkompla.(3) Il-Protokoll 31 għall-Ftehim għandu għalhekk jiġi emendat sabiex din il-kooperazzjoni estiża tkompli wara l-31 ta' Diċembru 2010,ADOTTA DIN ID-DEĊIŻJONI:Artikolu unikuIl-pożizzjoni li għandha tittieħed mill-Unjoni fil-Kumitat Konġunt taż-ŻEE dwar l-emenda mistennija għall-Protokoll 31 tal-Ftehim taż-ŻEE huwa stipulat fl-Anness ma' din id-Deċiżjoni.Magħmul fi ….Għall-KunsillIl-PresidentANNESSAbbozzDEĊIŻJONI TAL-KUMITAT KONĠUNT TAŻ-ŻEE Nruta’li temenda l-Protokoll 31 tal-Ftehim taż-ŻEEdwar kooperazzjoni f'oqsma speċifiċi li ma jaqgħux taħt l-erba' libertajietIL-KUMITAT KONĠUNT TAŻ-ŻEE,Wara li kkunsidra l-Ftehim dwar iż-Żona Ekonomika Ewropea, kif emendat bil-Protokoll li jaġġusta l-Ftehim dwar iż-Żona Ekonomika Ewropea, minn hawn 'il quddiem imsejjaħ "il-Ftehim", u b'mod partikolari l-Artikoli 86 u 98 tiegħu,Billi:1.  Il-Protokoll 31 tal-Ftehim ġie emendat bid-Deċiżjoni tal-Kumitat Konġunt taż-ŻEE Nru .../... ta' …[2].2.  Huwa xieraq li l-kooperazzjoni bejn il-Partijiet Kontraenti tal-Ftehim dwar azzjonijiiet tal-Unjoni ffinanzjati mill-Baġit Ġenerali tal-Unjoni fir-rigward tal-implimentazzjoni, l-operat u l-iżvilupp tas-suq Intern, għandha titkompla.3.  Il-Protokoll 31 għall-Ftehim għandu għalhekk jiġi emendat sabiex din il-kooperazzjoni estiża tkompli wara l-31 ta' Diċembru 2010,IDDEĊIEDA DAN LI ĠEJ:Artikolu 1L-Artikolu 7 tal-Protokoll 31 tal-Ftehim għandu jiġi emendat kif ġej:1. Il-kliem "is-snin 2004, 2005, 2006, 2007, 2008, 2009 u 2010” fil-paragrafu 6 għandhom jiġu ssostitwiti bil-kliem "is-snin 2004, 2005, 2006, 2007, 2008, 2009, 2010 u 2011”.2. Il-kliem "is-snin 2006, 2007, 2008, 2009 u 2010” fil-paragrafu 7 għandhom jiġu ssostitwiti bil-kliem "is-snin 2006, 2007, 2008, 2009, 2010 u 2011”.3. Il-kliem “is-snin 2008, 2009 u 2010” fil-paragrafu 8 għandhom jiġu ssostitwiti bil-kliem ‘is-snin 2008, 2009, 2010 u 2011”.Artikolu 2Din id-Deċiżjoni għandha tidħol fis-seħħ fil-jum ta' wara l-aħħar notifika lill-Kumitat Konġunt taż-ŻEE taħt l-Artikolu 103(1) tal-Ftehim(.Din għandha tapplika mill-1 ta’ Jannar 2011.Artikolu 3Din id-Deċiżjoni għandha tkun ippubblikata fis-Sezzjoni taż-ŻEE ta' Il-Ġurnal Uffiċjali tal-Unjoni Ewropea u fis-Suppliment taż-ŻEE tiegħu.Magħmul fi Brussell, .Għall-Kumitat Konġunt taż-ŻEEIl-President Is-Segretarji għall-Kumitat Konġunt taż-ŻEE[1] ĠU L 305, 30.11.1994, p. 6.[2] ĠU L …( [L-ebda rekwiżiti kostituzzjonali mhuma indikati.] [Rekwiżiti konstituzzjonali huma indikati.]